AIŠKINAMASIS RAŠTAS

Dėl uždarosios akcinės bendrovės Molėtų autobusų parko įstatų pakeitimo

**1. Parengto tarybos sprendimo projekto tikslai ir uždaviniai**

Uždaroji akcinė bendrovė Molėtų autobusų parkas (toliau – Bendrovė) 2016 m. birželio 6 d. raštu Nr. IS-60 „Dėl UAB Molėtų autobusų parko įstatų pakeitimo“ kreipėsi į Molėtų rajono savivaldybės tarybą ir prašo pakeisti Bendrovės įstatus, patvirtintus Molėtų rajono savivaldybės tarybos 2009 m. lapkričio 26 d. sprendimu Nr. B1-184 „Dėl Molėtų rajono savivaldybės turto investavimo į UAB Molėtų autobusų parką“. Lietuvos Respublikos akcinių bendrovių įstatymo 20 straipsnio 1 dalies 1 punktas reglamentuoja, kad visuotinis akcininkų susirinkimas turi išimtinę teisę keisti bendrovės įstatus. Molėtų rajono savivaldybė valdo 100 procentų Bendrovės akcijų.

Nauja įstatų redakcija parengta vadovaujantis Lietuvos Respublikos euro įvedimo Lietuvos Respublikoje įstatymu, Lietuvos Respublikos akcinių bendrovių ir uždarųjų akcinių bendrovių įstatinio kapitalo ir vertybinių popierių nominalios vertės išraiškos eurais ir šių bendrovių įstatų keitimo įstatymu ir Lietuvos Respublikos ūkio ministro 2014 m. spalio 23 d. įsakymu Nr. 4-760 „Dėl uždarųjų akcinių bendrovių pavyzdinių steigimo akto, steigimo sutarties formų, pavyzdinių įstatų ir jų pildymo rekomendacijų patvirtinimo“ patvirtintomis rekomendacijomis.

Parengto sprendimo projekto tikslas – pakeisti uždarosios akcinės bendrovės Molėtų autobusų parko įstatus, įgalioti Bendrovės direktorių Alvidą Mickevičių pasirašyti pakeistus įstatus ir įpareigoti įregistruoti juos Juridinių asmenų registre.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 3 dalies 9 punktas, 48 straipsnio 2 dalis;

Lietuvos Respublikos akcinių bendrovių įstatymo 20 straipsnio 1 dalies 1 punktas, 24 straipsnio 2 dalies 7 punktas;

Lietuvos Respublikos akcinių bendrovių ir uždarųjų akcinių bendrovių įstatinio kapitalo ir vertybinių popierių nominalios vertės išraiškos eurais ir šių bendrovių įstatų keitimo įstatymo 6 straipsnio 3 dalis;

Lietuvos Respublikos ūkio ministro 2014 m. spalio 23 d. įsakymu Nr. 4-760 „Dėl uždarųjų akcinių bendrovių pavyzdinių steigimo akto, steigimo sutarties formų, pavyzdinių įstatų ir jų pildymo rekomendacijų patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomi teisės aktai.

Neigiamų pasekmių nenumatoma.

 **4. Priemonės sprendimui įgyvendinti**

Įregistruoti Bendrovėsįstatus Juridinių asmenų registre.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Uždaroji akcinė bendrovė Molėtų autobusų parkas.